Diari Oficial de la Generalitat Valenciana


Sumari del DOGV 2628, del 17-11-1995 (1995/836754)

INSTRUCCIÓ de 7 de setembre de 1995, de la Intervenció General, per la qual s'inclouen amb caràcter permanent en la fiscalització prèvia limitada els requisits que estableix el Decret 257/1995, de 3 d'agost, del Govern Valencià.
------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2628

Data del DOGV
:   17-11-1995

Secció del DOGV
:   ALTRES DISPOSICIONS

Número del document
:   1995/836754


Data del document
:   07-09-1995

Organisme emissor
:   Conselleria d'Economia i Hisenda

Tipus de document
:   Instrucció

Anàlisi jurídica

INSTRUCCIó de 7 de setembre de 1995, de la Intervenció General, per la qual s'inclouen amb caràcter permanent en la fiscalització prèvia limitada els requisits que estableix el Decret 257/1995, de 3 d'agost, del Govern Valencià.   
L'exposició de motius del Decret 257/1995, de 3 d'agost, del Govern Valencià, aconsella a aquest centre directiu considerar la conveniència de comprovar, en el moment de la fiscalització prèvia limitada dels expedients tramitats per a la contractació de campanyes d'anuncis oficials i de publicitat institucional, i en les dutes a terme per a l'edició i publicacions de la Generalitat Valenciana, que aquests continguen les autoritzacions, que els centres directius corresponents han de concedir. Per això, aquesta Intervenció General, en raó d'allò que determina el número 2 de l'article 3 del Decret 179/1994, de 19 d'agost, del Consell de la Generalitat Valenciana, emet les instruccions següents:  
Primera  
En la fiscalització, que amb caràcter previ limitat s'estableix en els articles 1, 5 i 6 del Decret 179/1994, de 19 d'agost, del Consell de la Generalitat Valenciana, es tindrà en compte, en els casos de contractació de qualsevol campanya d'anuncis oficials i de publicitat institucional, per part de les conselleries i organismes autònoms administratius, així com l'encàrrec de la inserció en qualsevol mitjà de comunicació social, que s'adjunta a l'expedient, de forma expressa i per escrit, l'autorització prèvia de la Direcció General de Mitjans de Comunicació Social i Relacions Informatives de la Presidència de la Generalitat Valenciana, a què es refereix l'article 1 del Decret 257/1995, de 3 d'agost, del Govern Valencià.   
Segona  
En la fiscalització, que amb caràcter previ limitat s'estableix en els articles 1, 5 i 6 del Decret 179/1994, de 19 d'agost, del Consell de la Generalitat Valenciana, es tindrà en compte, en els casos de contractació de qualsevol edició i publicació de la Generalitat Valenciana, promoguda per les conselleries o organismes autònoms administratius, que s'adjunta a l'expedient, de forma expressa i per escrit, l'autorització prèvia de la Direcció General de Mitjans de Comunicació Social i Relacions Informatives de la Presidència de la Generalitat Valenciana, a què es refereix l'article 2 del Decret 257/1995, de 3 d'agost, del Govern Valencià.   
València, 7 de setembre de 1995.- L'interventor general: Ramón Brull Mandingorra.